
                                                               BILJEŠKE   
                                         za  razdoblje 01.siječnja do 31.prosinca 2015.g.
BILJEŠKE UZ PR-RAS
Bilješka br.1.
Prihodi i primici proračuna Grada Sinja za 2015. godinu (AOP631) ostvareni su u iznosu od 48.513.364,00 kn, što je u odnosu na isto razdoblje 2014. godine manje za 12,5%. Rashodi i izdaci (AOP632) izvršeni su u iznosu od 49.329.325,00 kn što je manje za 5,80% od rashoda 2014. godine. 
Razlika prihoda i primitaka i rashoda i izdataka iznosi 815.961,00 kn. Preneseni višak prihoda i primitaka iznosi 3.491.682,00 kn, tako da višak prihoda i primitaka raspoloživ u sljedećem razdoblju iznosi 2.675.721,00 kn. Realizacija pojedinih projekata određivala je dinamiku odgovarajućih rashoda za te projekte iz čega je proizašao prikazani višak prihoda. Financiranje  tih projekata nastavlja se u 2016..godini.
Ovakvo smanjenje planiranja prihoda s osnove poreza na dohodak a time i manje ostvarenje u usporedbi s 2014. godinom rezultat je izmjene zakonske regulative donesene koncem 2014. godine po kojima je Grad Sinj izgubio status potpomognutog područja zbog čega  su  i prihodi  s te osnove umanjeni za cca 23 %. Kao što je poznato, Grad Sinj po novoj zakonskoj regulativi ne ostvaruje prihode od poreza na dohodak i poreza na dobit koje je imao temeljem Zakona o brdsko – planinskom području ( 90%).
Bilješka br.2.
Prihodi iskazani na AOP 047 (pomoći) veći su od prošlogodišnjih za 135,8%. U strukturi pomoći različit je indeks ostvarenja. 
Tekuće pomoći odnose se na pomoći iz Državnog proračuna. 

U odnosu na ostvarenje prethodne godine prihodi s ove godine veći su za 198% odnosno 8,5 milijuna kuna.

Naime, temeljem Zakona o izvršavanju Državnog proračuna Republike Hrvatske za 2015.godinu kao pomoći iz Državnog proračuna  Gradu Sinju doznačena su sredstva u iznosu 12,69 milijuna kuna. Navedenim Zakonom utvrđeno je za jedinice lokalne samouprave čiji je indeks razvijenosti između 75,01 i 100 % prosjeka Republike Hrvatske isplaćivati će se pomoći u iznosu 70% utvrđene osnovice. U tu kategoriju pripada Grad Sinj (indeks 81,52 % ).

Pomoć se sastoji od 70% iznosa prihoda od poreza na dobit ostvarenog u 2013. godini uvećan za dio poreza na dohodak koji je Grad Sinj ostvario u 2013. godini iz uvećanog udjela u porezu na dohodak zbog svoje pripadnosti brdsko – planinskom području.  

Dakle navedeno povećanje rezultat je činjenice da prijašnji navedeni udio u porezu na dohodak ( 90%) nije kategoriziran kao pomoć , nego neposredan prihod, a sada se doznačava ovaj iznos od 12.69 mil kuna, koji je iako iz iste prihodovne osnove, ali sada u manjem dijelu, kategoriziran kao pomoć.
Kapitalne pomoći iz proračuna  veće su  u odnosu na 2014. godinu za 148,9%.  Ostvarena su znatno veća sredstva za projekte kandidirane prema Državnom odnosno Županijskom proračunu (izgradnja  športske dvorana, sanacija i uređenje tvrđave Kamičak, sanacija Gradske tvrđave, izgradnja komunalne infrastrukture Gospodarske zone  Kukuzovac).

Pomoći od izvanproračunskih korisnika (AOP059) odnose se na sredstva kojima Fond za zaštitu okoliša i energetsku učinkovitost sudjelovao u sufinanciranju nabave komunalnog vozila za skupljanje komunalnog otpada na području grada, sufinanciranju Programa energetske učinkovitosti obiteljskih kuća na području Grada Sinja i Program sanacije odlagališta komunalnog otpada Mojanka.
Kapitalne pomoći od proračunski korisnika temeljem prijenosa sredstava EU (AOP 068) odnose se na projekt : Staza Gospi Sinjskoj IPA Hrvatska-Bosna gdje su predana završna izvješća u svibnju 2015., a refundacija sredstava se očekuje u narednoj godini.
Bilješka br.3
Prihodi od upravnih i administrativnih pristojbi, pristojbi po posebnim propisima i naknada (AOP 102 ) veći su 12,9 % u odnosu  na prošlu godinu. Povećanje prihoda evidentirano je i  kod  prihoda od komunalne naknade i kod prihoda od komunalnog doprinosa.
 Realizacija prihoda od komunalnog doprinosa ovisi o dovršetku postupaka za izdavanje akata na temelju kojih se može graditi, odnosno ishođenju potvrda glavnog projekta.
Komunalna naknada za 2015. godinu u dijelu koji se odnosi na tekuću naplatu na razini je ostvarenja 2014. godine, a brojčano povećanje od 3,9% odnosi se na činjenicu naplate dijela starih dugovanja.

Bilješka br.4
Prihodi od prodaje nefinancijske imovine (AOP 281 ) veći su od prošlogodišnjih za 21,4%.
Prihodi od prodaje neproizvedene dugotrajne imovine ( AOP 282 ) odnose se na prodaju zemljišta na području Gospodarske zone Kukuzovac temeljem provedenih natječaja za prodaju / pravo građenja građevinskog zemljišta na području GZK. Temeljem provedenih natječaja sklopljeno je 5 predugovora o kupoprodaji nekretnina. Unatoč povoljnijim uvjetima za kupnju zemljišta  temeljem  Odluke o II izmjeni i dopuni Odluke uvjetima i postupku raspolaganja sa zemljištem na području GZK iz studenog  2011. godine  (snižena je cijena zemljišta sa 15 EUR na 35,00 kn) nije došlo do  značajnijeg porasta broja  zainteresiranih ulagača, što  bi rezultiralo i značajnijim povećanjem  prihoda s ove osnove. 

Prihod od prodaje stambenih objekata (AOP294) odnosi se na prihod od prodaje stanova na kojima je postojalo stanarsko pravo. Ukupno je uprihodovano 668.728,95  kn, od čega je uplaćeno u korist Državnog proračuna 367.801,00 kn ili 55%.
Bilješka br.5
Primici od financijske imovine i zaduživanja ( AOP 408 ) odnose se na povrate kredita realiziranih kroz Program poticanja poduzetništva preko Privredne banke Zagreb, te Societe generale –Splitska banka (indeks 77,7%).
Bilješka br.6.
Materijalni rashodi (AOP 160 ) su  smanjeni u odnosu na 2014. godinu za 14,70 %.To smanjenje je prvenstveno rezultat  manjih troškova  vezanih uz Program održavanja komunalne infrastrukture (trošak i održavanje javne rasvjete, održavanja nerazvrstanih cesta...).
Bilješka br.7.
Naknade građanima i kućanstvima ( AOP 245) uglavnom se odnose na pomoći obiteljima i kućanstvima (pomoći u novcu i naravi ) realizacija kojih se provodi u skladu sa Pravilnikom o socijalnoj skrbi Grada Sinja  i Programom socijalne skrbi za 2015. godinu.
Bilješka br.8.
Tekuće donacije ( AOP 249 ) čine slijedeće donacije :
-zdravstvu                                                                 100.195,42 kn
-vjerskim zajednicama                                            352.000,00 kn
-nacional. zajedni. i manjinama                               19.919,17 kn
-udrug.građana i polit.strankama                      3.550.428,64 kn
-sportskim društvima                                           3.462.149,99 kn
-ostale donac. (kultura ,školstvo i dr.)               1.410.183,65 kn
Bilješka br.9. 
Kapitalne donacije ( AOP 252 ) realizirane su za slijedeće namjene :
- Franjevački samostan – Sinj , Staza križnog puta                     95.000,00 kn
- Udruzi Dječja Alka Vučković , uređenje spomen sobe            20.000,00 kn      

- VAD Sinj – izgradnja Alkarski dvora                                          999.777,08 kn

- Kapitalne donacije građanima – projekt enegetske              568.864,51 kn

   učinkovitosti obiteljskih kuća                                                                      

Bilješka br.10.
Kapitalne pomoći ( AOP 264) isplaćene su za slijedeće namjene :
-Čistoća Cetinske krajine- nabavka kom. vozila                            472.200,00 kn
-GZ Kukuzovac-izgradnja zone                                                         488.262,37 kn

- Vodovod i odvodnja Cetinske krajine – za izgradnju                 101.702,70 kn

   integriranog sustava odvodnje iz fondova EU

Bilješka br.11.
Rashodi za  nabavu nefinancijske imovine ( AOP 334 ) odnose se na :
-kupnju zemljišta                                                                                  15.460,00 kn
-izgradnju cesta                                                                              4.217.432,57 kn
-izgradnju sportske dvorane                                                        1.598.079,69 kn
-izgradnju dječjeg vrtića Turjaci                                                      295.582,82 kn
-sanaciju Gradske tvrđave                                                               855.107,50 kn
-sanaciju odlagališta Mojanka                                                        106.125,00 kn
-uredsku opremu i namještaj                                                           55.037,55 kn
-dokumente prostornog uređenja                                                   46.318,75 kn
-obnovu i uređenje  tvrđavice Kamičak                                        820.497,50 kn
-projekt .Križni put – uređenje staze                                         1.005.795,36 kn
-projekt i izrada spomen obilježja Luki Ercegu                              69.673,75 kn
- izgradnja reciklažnog dvorišta – projek. dok.                              79.375,00 kn
- uređenje prostora Hipodroma – projek.dok.                            100.000,00 kn

- uređenje prostora Aerodroma – projek.dok.                              95.000,00 kn

BILJEŠKE UZ BILANCU
Bilješka br.1.
U tablici danih zajmova i primljenih otplata pod rednim brojem 1. tuzemni kratkoročni zajmovi iznos od 70.000,00 kn odnosi se na kratkoročni kredit NK Junak Sinj.

Pod rednim broje 2. – tuzemni kratkoročni zajmovi stanje se odnosi na slijedeće:
-Pozajmicu Kamičku d.o.o. Sinj, trgovačkom društvu u vlasništvu Grada u iznosu od 68.000,00 kn, koja je vraćena 06.10.2015. godine.
-Iznos od 248.070,47 kn odnosi se na kredite dane građanima za sanaciju šteta od potresa. Krediti su bili beskamatni , a rok otplate je bio 10 godina.
- Iznos od 434.410,32 kn odnosi se na poduzetničke kredite realizirane preko Privredne banke Zagreb, a iznos od 614.178,55 kn na poduzetničke kredite realizirane preko Societe Generale-Splitske banke. Krediti su realizirani u razdoblju 2003.-2010. godine. Krediti su odobreni u pojedinačnim iznosima od 14.927,74 kn do 350.000,00 kn uz kamatnu stopu od 2% godišnje i poček od 1- 2 godine. Komisione poslove (realizacija kredita, pojedinačne evidencije, praćenje naplate kredita ) obavljaju Privredna banka Zagreb i Societe Generale-Splitska banka Split.
 U 2015. u otplati je bio ukupno 21 kredit , od čega preko Privredne banke Zagreb 14 , a preko Splitske banke 7 kredita. 
Bilješka br.2.
Kamate za dane zajmove odnose se na kamate za kredite dane poduzetnicima kao i na pozajmicu Kamičku d.o.o. Sinj.
Od ukupno iskazanih kamata za poduzetničke kredite na potraživanja za zateznu kamatu odnosi se 320.342,09 kn, a na redovnu kamatu 83.285,61 kn. U skladu s Ugovorima o obavljanju komisionih poslova banke su poduzele sve odgovarajuće mjere prisilne naplate.
Bilješka br.3.
Nenaplaćena potraživanja Grada Sinja  na dan 31.12.2015. godine za prihode poslovanja (AOP 140)  iznose ukupno 16.344.311,11 kn. Od navedenog iznosa 1.885.584,91 kn kn odnosi se na potraživanja za gradske poreze (porez na tvrtku i porez na potrošnju )  naplatu kojih vrši Porezna uprava. 
Najveći iznos potraživanja (69,9% ) pripada prihodu od komunalne naknade u iznosu od 11.437.340,30 kn. Od ukupnog duga 64,9 % odnosi se na dug pravnih osoba , 16,4% na dug obrtnika, te 18,7% na dug stanovništva.
 U 2015. godini naplaćeno je ukupno 3.901.011,44 kn od čega se iznos od 2.833.659,50n ili 72,63% odnosi na zaduženje 2015. godine , a  1.067.351,94 kn ili 27,36% na dug iz prijašnjih godina. 
Zbog poboljšanja naplate u 2015. godini poslano je 2.866 opomena, 1256  rješenja o ovrsi i to 908 rješenja za stambene prostore, 64 rješenje za poslovni prostor koji koriste pravne osobe, te 110 za poslovni prostor koje koriste obrtnici.
U odnosu na prethodnu godinu u evidenciji nenaplaćenih potraživanja otpisana su i brisana potraživanja  s osnove komunalne naknade prema pravnim osobama koje su brisane iz sudskog registra, budući da su ta potraživanja utvrđena kao nenaplativa upravo iz navedenog razloga, a kako je to propisano i u Općem poreznom zakonu,  na koji, za naplatu tih potraživanja, upućuje Zakon o komunalnom gospodarstvu. Istovjetna intencija je i u Zakonu o proračunu.

S te osnove otpisano je 1.845.959,54 kn.

Bilješka br.4.
Na AOP 161 iskazane su obveze Grada Sinja u iznosu od 2.489.288,66 kn. Od ukupnog iznosa  obveza za kontinuirane rashode budućih razdoblja odnosi se 807.115,00 kn. Najveći dio obveza prema dobavljačima fakturiran je koncem godine tako da nisu ni mogle biti plaćene  do 31.12.2015.godine.
BILJEŠKE UZ P-VRIO
Bilješka br.1.
- Iznos iskazan na AOP 020 odnosi se na zemljište na području Gospodarske zone Kukuzovac. Temeljem Zaključka Gradonačelnika od 01.07.2015. godine kupac zemljišta Kelam d.o.o Trogir isključen je iz postupka kupoprodaje za dio čestica 177/154 i 177/163 Z.U. 1539 K.O. Turjaci, površine 7053 m2 u skladu s Predugovorom o kupoprodaji nekretnine.
Navedeno je zemljište vraćeno u posjed Gradu, a kupac gubi pravo na uplaćeni iznos. 

- Na AOP-u 032 prikaza su otpisana potraživanja za komunalnu naknadu pravnih osoba brisanih iz sudskog registar, te zastarjelo potraživanje za komunalnu naknadu od srednjih škola na području Grada Sinja.

Mjesto  i datum : Sinj,15. veljače 2016.g. 
Osoba za kontaktiranje : Jasna Mijić                                                                     Zakonski predstavnik :
Telefon : 708-604                                                                                                          Kristina Križanac
